चिया कफी मन पराउनेहरूलाई अफिसमा लगातार काम गर्दा कति कप कफी पिइयो भन्ने कुराको हेक्का हुँदैन। यो कुनै नौलो कुरा भएन। केहि समयअगाडि भएको अनुसन्धानबाट कफीको नियमित सेवनले मुटुको धमनीमा परेको दवावलाई कम गरी मुटुसम्बन्धी समस्यालाई टाढा राख्दछ भन्ने पत्ता लागेको थियो। त्यसैगरी रचनात्मक अनि दिमाग खियाउनुपर्ने कामको लागि कफीले मद्दत पुर्याउने पनि उक्त अनुसन्धानबाट पत्ता लागेको थियो।
